KCE จดทะเบียนพาร์ใหม่ 0.50 บาท ลุ้นเทรดสนั่นเร็วๆนี้
KCE จดทะเบียนพาร์ใหม่ 0.50 บาท ลุ้นเทรดสนั่นเร็วๆนี้
16 พ.ค. 2561

บริษัท เคซีอี อีเลคโทรนิคส์ จำกัด (มหาชน) หรือ KCE เปิดเผยว่า ที่ประชุมสามัญผู้ถือหุ้นประจำปี 2561 เมื่อวันที่ 25 เม.ย.61ได้มีมติเปลี่ยนแปลงมูลหุ้นที่ตราไว้จากเดิมหุ้นละ 1 บาท เป็นหุ้นละ 0.50 บาท และอนุมัติการแก้ไขเพิ่มเติมหนังสือบริคณห์สนธิข้อ 4 เพื่อให้สอดคล้องกับการเปลี่ยนแปลงมูลค่าหุ้นที่ตราไว้นั้น
ล่าสุดวันนี้(16พ.ค.)บริษัทขอเรียนให้ทราบเมื่อวันที่ 16 พ.ค.2561 บริษัทได้ดำเนินการจดทะเบียนเปลี่ยนแปลงมูลค่าหุ้นที่ตราไว้ดังกล่าวต่อกรมพัฒนาธุรกิจการค้า กระทรวงพาณิชย์เรียบร้อยแล้ว
ทั้งนี้การเปลี่ยนแปลงมูลค่าหุ้นที่ตราไว้ดังกล่าวมีผลให้จำนวนของบริษัทเพิ่มขึ้นจากเดิมโดยมีรายละเอียดดังนี้ โดยก่อนการเปลี่ยนแปลงมูลค่าหุ้นที่ตราไว้ บริษัทมีทุนจดทะเบียน 586,396,798 บาท และมีทุนชำระแล้ว 586,396,798 บาท โดยมีจำนวนหุ้นทั้งหมด 586,396,798 หุ้น มูลค่าที่ตราไว้ 1 บาท
ส่วนภายหลังจากการเปลี่ยนแปลงมูลค่าหุ้นที่ตราไว้บริษัทจะมีทุนจดทะเบียน 586,396,798 บาท และมีทุนชำระแล้ว 586,396,798 บาท โดยมีจำนวนหุ้นเพิ่มขึ้นเป็น 1,172,793,596 หุ้น มูลค่าที่ตราไว้หุ้นละ 0.50 บาท
อนึ่งภายหลังจากบริษัทมีการแจ้งจดทะเบียนเปลี่ยนแปลงมูลค่าหุ้นที่ตราไว้ส่วนใหญ่จะเริ่มซื้อขายพาร์ใหม่ได้ภายใน 1 สัปดาห์ ภายหลังที่มีแจ้งข้อมูลมาที่ตลาดหลักทรัพย์แห่งประเทศไทย(SET)
 